በዚሁ የበዓል አከባበር ከፍተኛ ቅሬታ ካሳደሩ ሌሎች ተግባራት አንዱ ከቤተ ክርስቲያን በሚወጡና ለሃይማኖታዊ ክብረ በዓል በተዘጋጁ የክፍለ ከተሞች አንድነት መዘምራንና ሌሎች አገልጋዮች ላይ በፖሊስ የተደረገውና ለማድረግ የታሰበው ፍተሻ ነው፡፡ ፍተሻው ባለፈው ዓመት ሲካሄድ ተቃውሞ ተሰምቶበት የነበረ ቢኾንም በዘንድሮውም ዓመት ለምሳሌ የምዕራብ ክፍለ ከተማ አንድነት መዘምራን ወደ መስቀል አደባባይ ጉዞ ለመጀመር በተዘጋጁበትና በቤተ ክርስቲያን ቅጽር ባሉበት ኹኔታ ላይ ለማካሄድ በመታሰቡ ተመሳሳይ ተቃውሞ ገጥሞታል፡፡ ቆይቶ የክፍለ ከተማው አንድነት አስተባባሪዎች ለማንኛውም ችግር ሓላፊነት እንዲወስዱ በማድረግ ፍተሻው እንዲቀር ተደርጓል፡፡
